小S大女攻讀美國頂尖大學 社恐人格點解決?
2024年04月24日 12:01
東網電視
更多新聞短片
藝人小S(徐熙娣)同許雅鈞結婚18年,育有3女,當中大女許曦文(Elly)今年1月滿18歲,據知情人士透露,原來Elly今年將前往美國留學,且已如願申請上美國名校,被大讚顏值高又有學霸頭腦。用心栽培女兒嘅小S,此刻心情雖有不捨,但勢必驕傲又感動。
知情人士透露,Elly係學霸等級,據知申請上南加州大學(University of Southern California)、加州大學柏克萊分校(University of California, Berkeley)。Elly曾透露自己對商學院有興趣,高中時因為選修經濟課程,因而對商學院嘅行銷頗有興趣。呢兩所大學嘅商學院都係世界頂尖,Elly先前轉發朋友帖文,亦證實咗佢留學地點就喺美國。
不過Elly曾透露自己有社交恐懼,先前拍《聰明鎮》入劇組,佢對演員們相處交流最有壓力,即將赴美國展開全新生活嘅佢,一定係一個好有挑戰性嘅決定。
對此,小S向台媒承認阿女將到美國名校升學:「是的,Elly確實被柏克萊大學和南加大錄取了,她一直以來在學業上都很努力,學校成績都維持的非常好。」對長女即將赴美念書,小S認為:「會陪她去安頓,心情很替她開心又捨不得!」